Granja Vendrell: Inauguració de l'exposició "Finestres de la Memòria"\nInauguració de l'exposició "Finestres de la Memòria"\nAvui, dia 25 d'octubre, ha estat inaugurada l'exposició, realitzada a la Casa Elizalde, presentada a l'entrada del passat 14 d'octubre (clickeu aquí per a llegir-la).\nL'esdeveniment ha estat un èxit! L'afluència de visitants ha estat prou remarcable durant tot l'esdeveniment, així com també les opinions de cada un d'ells.\nEn aquesta inauguració, hem pogut observar fotografies de 15 comerços emblemàtics i antics de la Dreta de l'Eixample, gaudir d'una edificació modernista única com a escenari principal de fons i escoltar les paraules de personatges tan destacats al barri com la presidenta de l'Associació Cor Eixample, el regidor del districte i un dels comerciants representants del barri, el Sr. Múrria.\nAmb les seves paraules, tots tres han destacat la importància d'aquesta exposició com a eix vertebrador del procés de revalorització del barri per tal de posicionant-lo en un lloc destacat dins la nostra cultura i ciutat.\nA més, aquesta exposició significa un profund treball intergeneracional, donat que, a partir d'aquesta mostra, tres de les principals escoles del barri treballaran a les seves aules els comerços antics exposats a "Finestres de la Memòria", visitant cada un d'ells i realitzant diverses activitats per tal de donar a conèixer la nostra tradició comercial i d'apropar el nostre passat a les noves generacions.\nEn definitiva, aquesta exposició significa una estratègia conjunta entre els principals actors del districte amb la finalitat d'obtenir la construcció d'aquell sentiment de barri que, amb els constants canvis en els quals ens estem veient, progressivament estem perdent a la Dreta de l'Eixample.\nPer altra banda, destacar com "Finestres de la Memòria", com a projecte ambiciós que és, juga també amb les noves tecnologies com a mode d'interacció amb la vida del barri i els seus visitants.\nD'aquesta manera, els ordinadors han estat presents en algunes de les seves sales, no només per a accedir a la plataforma virtual que s'ha creat especialment per a l'ocasió en la qual els seus participants, a partir de la creació d'un nom d'usuari, poden compartir més fotografies antigues del barri, anècdotes i de més (vegeu www.finestresdelamemoria.org); sinó també per a aprofundir en les informacions de cada una de les mostres fotogràfiques de l'exposició.\nA la mateixa entrada de l'exposició, a més, podem trobar un petit estudi fotogràfic on poder recrear fotografies originals a partir del muntatge d'escenaris antics amb fotografies nostres realitzades al moment.\nA continuació, us afegim algunes de les fotografies preses en la aquesta inauguració:\nPublicado por Granja Vendrell en 23:46\nAMAJAIAK 30 de gener de 2012 a les 22:30\nque pena haberme enterado tarde... me hubiera encantado esta exposición.\nAlba 30 de gener de 2012 a les 22:34\nestaba muy interesante!\npero si quieres, aún tienes la plataforma virtual abierta con las fotografías de la exposición y muchas más!


L'Ajuntament farà una aportació econòmica de 250.000 euros anuals per a l'organització del FIMC - Revista Cambrils\nL'Ajuntament farà una aportació econòmica de 250.000 euros anuals per a l'organització del FIMC\nEl consistori ha tret a licitació l'organització del festival per a les edicions 2021, 2022 i 2023 després que les darreres edicions hagin anat a càrrec de l'empresa barcelonina Concert Studio\nPublicat el Dimecres, 4 de novembre de 2020 11:05h\nConcert dels Pets a l'edició del festival Internacional de Música de l'any 2019 | Lluís Rovira i Barenys\nL'Ajuntament de Cambrils farà una aportació econòmica de 250.000 euros anuals per a cadascuna de les tres properes edicions del Festival Internacional de Música (FIMC). El consistori ha tret a licitació l'organització del festival per a les edicions 2021, 2022 i 2023. El contracte de vigència amb la promotora que se'n faci càrrec serà de tres anys amb opció a un quart any. Aquest tema va sortir al torn de preguntes del plenari del passat 26 d'octubre. El portaveu del PP –David Chatelain– va demanar més explicacions sobre aquesta aportació econòmica municipal per a l'organització del FIMC.\nSobre aquesta qüestió, la regidora de Cultura i Festes –Cinta Ballesté– va explicar que, "l'ultim any ja vam tenir molts problemes perquè es tirés endavant el Festival, perquè l'empresa que ho portava va tenir molt dèficit. Des del govern de l'Ajuntament vam decidir posar aquests diners perquè es pugui tirar endavant el festival". Ballesté va avançar que l'objectiu és que les properes edicions del FIMC comptin amb una programació d'entre 8 i 10 actuacions. Pel que fa a l'aforament, segons va dir, dependrà de les limitacions del moment en funció de com avanci la situació sanitària. Ballesté va comentar que, "esperem que hi hagi alguna empresa que es faci càrrec. De fet, algunes empreses ja han demanat informació i esperem tirar-ho endavant".\nConcert Studio es va fer càrrec de les edicions de 2017, 2018 i 2019\nRecordem que l'empresa Publiolimpia es va fer càrrec de l'organització del Festival durant les edicions de 2014, 2015 i 2016. L'edició de 2017 va penjar d'un fil després de la detenció del gerent de l'empresa Publiolimpia, Antoni Mas. Aleshores, l'empresa Concert Studio se'n va fer càrrec –gairebé in extremis– i va salvar l'organització d'aquella edició. A finals de 2017, l'Ajuntament va obrir un concurs públic per a l'adjudicació de l'esdeveniment musical per les edicions dels tres següents anys. Concert Studio va ser l'única empresa que s'hi va presentar i se li va adjudicar el contracte, que es va fer públic el febrer de 2018. El fet d'agrupar l'organització del Festival en tres edicions, segons es va explicar en aquell moment, havia de permetre una millor planificació a l'hora de contractar els artistes. Així doncs, Concert Studio es va fer càrrec també de les edicions de 2018 i 2019. A finals de 2019 van sorgir, novament, els problemes i fins i tot va estar en "perill" l'organització de l'edició de 2020. Malgrat tenir un conveni signat per a tres anys, Concert Studio va eludir aquests problemes a "causes econòmiques". Precisament, al ple de finals d'octubre de 2019, es va aprovar una moció en favor de mantenir el FIMC: "un atractiu tan important" per al municipi.\nCancel·lació de l'edició 2020 per la situació sanitària\nSalvats tots els problemes i entrebancs, finalment, Concert Studio i l'Ajuntament de Cambrils van presentar, el passat 5 de març, –pocs dies abans de la declaració de l'estat d'alarma– la programació per a la 46a edició del FIMC. El cartell d'enguany es reduïa a cinc concerts concentrats en una sola setmana del mes d'agost. Els caps de cartell eren David Bisbal, Aitana i Manel i les formacions Versión Imposible i Abba, the new experience el completaven. Aleshores, el director de Concert Studio –Martín Pérez– justificava la reducció de dies i de concerts a qüestions econòmiques –per reduir despeses–. En aquella mateixa roda de premsa de presentació ja es va explicar que s'obriria un nou concurs per a les següents edicions. Aleshores, preguntat sobre si l'empresa Concert Studio es presentaria al concurs públic per organitzar l'edició de 2021, Martín Pérez va afirmar amb rotunditat que "sí". Caldrà esperar com evoluciona el concurs públic i l'adjudicació final.\nMalauradament, l'edició de 2020 no es va poder celebrar donada la situació sanitària actual. El 22 de maig, l'empresa organitzadora emetia un comunicat en el què anunciava la cancel·lació del FIMC 2020.


Medici | Així en calent...\nUn Da Vinci de capa i tricorni\nVeient aquests dies algun programa dels habituals de Discovery Max (tots tenim la nostra cara fosca), vaig descobrir que en breu aquest canal emetrà una d’aquelles sèries que per venir de la BBC sembla que ens hauria de cridar l’atenció. Da Vinci’s Demons arriba a la pantalla petita espanyola i en obert però no us deixeu enganyar, no tot allò que ve de terres britàniques ha de ser bo perquè sí.\nAra fa uns mesos, vaig tenir la sort d’apuntar-me a un curs de ràdio impartit per Jordi Basté i un dels primers exercicis que ens va encarregar va ser una crítica positiva i una de negativa a dues sèries de televisió. De la primera ja us n’he parlat i la segueixo recomanant fervorosament, a l’espera de trobar temps per veure la segona temporada. Per a mi, una de les millors sèries que he vist fins al moment és Utopia. Té una gran història, un ritme intens, una imatge impecable i trenca de manera sincera amb els tabús de la violència en pantalla.\nRes a veure amb Da Vinci’s Demons de la que en aquell moment vaig dir, de manera abreujada:\n“DA VINCI’s DEMONS\nEn general, si ajuntéssim la figura de Leonardo Da Vinci, amb un ambient steam punk i una història de lluites, venjances, sectes i traïció, segur que aconseguiríem un bon producte televisiu però Da Vinci’s Demons ha buscat tant els extrems que ha caigut en la indiferència, o el que és pitjor, en el ridícul.\nDavid S.Goyer, el seu creador, és l’autor de pel·lícules de gran qualitat com l’última trilogia de Batman però també de cintes de sèrie B com Ghost Rider. Aquest poti poti es fa present en tota la sèrie. L’acció succeeix en una Florència de croma i cartró pedra. Da Vinci’s Demons, respecta l’època i alguns dels fets històrics però tot just començar t’assalten els pitjors temors en trobar-te la ciutat dominada per una policia amb capa i tricorni. Si això us ha fet posar els pels de punta, no aneu més enllà doncs la sèrie vaga a la deriva trobant el nord només en moments puntuals.”\nEl cas és que la idea és bona i alguns dels seus passatges et fan entrar en joc. Però tot plegat és només una façana. Un Leonardo Da Vinci guaperas (i no només guapo), una espectacular Lucrezia Donati, la lluita inconformista en contra dels poders fàctics, un important toc steam punk i tots els conflictes que vulguis entre “polítics”, “religiosos”, “rics” i “pobres”. Tot ben posadet i arrenglerat intenta tapar uns escenaris que a vegades fan que pensis que estàs al teatre, una història inconsistent i un ritme i llenguatge excessivament americanitzat. I és que, sí, la sèrie arriba via BBC però realment es tracta d’una co-producció amb l’americana Starz, i això explica moltes coses.\nSi voleu descobrir que, segons els creatius de la sèrie, la policia de la Florencia dels Medici portava capa i tricorni, aquesta és la vostra sèrie. Si voleu un passatemps de crispetes i coca cola, i de superherois antisistema, aquesta és la vostra sèrie. Per a tots els altres, millor que seguiu buscant.\nEtiquetes: americà, BBC, David S.Goyer, Demons, Leonardo Da Vinci, Medici, Mossos, Sèries, Starz, Tricorni\nCategories : Cinema, Mossos, Política, Sèries


EL BLOG DE L'HOSPI | #FutboLH: #2BG3 | Xifres i lletres - J8\n12.445 espectadors. O la millor assistència acumulada en una jornada aquesta temporada. Les bones entrades a Sabadell i a Elda (superant les 2.000 persones) van contribuir a convertir aquesta vuitena jornada de Lliga en la més popular del curs, tot superant per 22 espectadors la xifra de la J2. Murta va registrar la pitjor entrada amb 575 espectadors a l'Olímpic 0-3 Cornellà, però Huracán, Reus, Barcelona B o Eldense van veure com milloraven les seves entrades respecte dels seus darrers compromisos a casa. En canvi, curiosament, la Nova Creu Alta va registrar la pitjor de les quatre entrades del curs amb 2.123 espectadors, 30 menys que en el primer duel a casa contra l'Olímpic.\n2 punts de 24 possibles. El Llosetense és cuer i ja té la primera referència de possible salvació després de perdre a Lleida per un contundent 5-0. Els del Raiguer encara no han guanyat cap partit en la seva estrena a Segona B i tan sols han estat capaços d'esgarrapar dos empats com a locals, on han perdut dos partits més per la mínima. Fora de casa, en canvi, els de Nico López encara no han puntuat, han encaixat 11 dianes i només han pogut marcar al camp de l'Alcoyano. Tot plegat, més enllà que aquesta situació no sobti del tot pel projecte modest que representen els llosetins, el cert és que cal remuntar-se 18 temporades enrere per veure un inici de Lliga pitjor que els dels mallorquins a Segona B. Aquell any l'Andorra va plantar-se a la jornada 8 amb vuit derrotes, dos gols marcats i 21 d'encaixats. Els del Principat, de fet, només van sumar set punts aquell curs i no van guanyar el seu primer (i únic) partit fins la jornada 37. Els dos punts en vuit jornades sí que els van sumar el Gandia 1998-1999 i el Terrassa 2009-2010. Si bé els egarencs van perdre la categoria, els valencians van aconseguir la permanència amb 49 punts de la mà de César Ferrando tot i que el primer triomf no va arribar fins la jornada 11.\n3 equips encara no han guanyat. Com dèiem, el Llosetense encara no sap què és guanyar en el seu debut a Segona B, però la seva situació té acompanyants, en aquest cas, ja que l'Olot i el Pobla de Mafumet tampoc no han assaborit cap victòria en aquestes vuit jornades. Els pobletans van sumar a Elda la segona derrota consecutiva i sumen quatre punts en vuit jornades, els mateixos que un Olot que almenys ha aconseguit empatar els últims tres compromisos tot i que té la primera referència de permanència a quatre punts. Difícil trobar una temporada als grups mediterranis de Segona B en què tres equips encara no coneixessin la victòria després de vuit partits; la temporada 1993-1994 i després de la jornada 8 eren el Rubí, amb 3 punts, i la Peña Deportiva, amb 2, els equips que tancaven la classificació sense haver guanyat cap partit. Els vallesans van fer-ho a la jornada 10 i els eivissencs, a la setzena. Tots dos, però, van acabar descendint de categoria juntament amb Cieza, Premià i Manacor.\nFeia més de cinc anys que el Barcelona B no enllaçava quatre partits sense rebre gol. Els de Gerard López han aconseguit sortir de les últimes cinc primeres places després de quatre setmanes en zona vermella gràcies a la seva solidesa defensiva. El filial blaugrana n'ha fet prou amb dos gols en quatre partits (el de Maxi a Olot i el d'Aitor ahir contra l'Alcoyano) per sumar vuit dels dotze darrers punts en joc. Com? Doncs a base de solidesa defensiva i porteria a zero: Adrià Ortolà acumula 361 minuts sense haver de recollir la pilota del fons de la seva porteria, just des del polèmic 'gol de Ruibal' (el va fer David Bigas) al Barcelona B 1-3 l'Hospitalet. Quatre partits sense rebre que són gairebé històrics, al Barcelona B. Des de la promoció d'ascens a la Lliga Adelante l'any 2010 que els blaugrana no vivien una situació idèntica. Aleshores i amb Luís Enrique a la banqueta, el filial va deixar la porteria a zero a la segona eliminatòria contra el Jaén (global de 3-0) i en la final contra el Sant Andreu (global d'1-0). Ja a la Lliga regular (jornades 33 a 36) el Barcelona B ja havia deixat la porteria a zero en quatre ocasions consecutives.\n19 punts, el millor inici en sis temporades. Des de l'any 2009 que cap equip era capaç d'arribar o superar un inici de Lliga com el que han protagonitzat el Villarreal B i el Cornellà, líder i colíder de #2bg3 amb 6 victòries, 1 empat i 1 derrota després de vuit partits. Groguets i verds superen les xifres de les últimes sis temporades i cal remuntar-se al curs 2009-2010 per trobar números similars. Aquell any l'Ontinyent de Toni Aparicio va plantar-se a la jornada 9 amb set victòries i una única derrota (contra l'Alcoyano, igual que el Villarreal B) i 21 punts al sarró, un més que un Sant Andreu que havia guanyat 6 partits i n'havia empatat dos; els de Natxo González no van perdre fins la jornada 14 a Maó. Tots dos equips van jugar el playoff d'ascens i van quedar-se a les portes del futbol professional en caure a l'última eliminatòria i de forma polèmica contra Alcorcón i Barcelona B, respectivament.\nPublicat per Cristian Garcia a les 12:45


Els problemes es poden produir durant la instal·lació d'inserits d'acer inoxidable - Exposició - Xinxiang Changling Metal Products Co., Ltd\nEls problemes es poden produir durant la instal·lació d'inserits de fils d'acer inoxidable\n1. L'extrem o el cargol de la tapa o cargol de la rosca d'acer inoxidable ha de passar per tota la longitud de la inserció de fil d'acer inoxidable.\n2.L'elecció d'aixetes d'acer inoxidable ha de ser cautelós, si cal instal·lar el forrellat del cargol de la rosca d'acer inoxidable, al punxar, heu de triar la unitat corresponent amb la inserció d'acer inoxidable per tocar.\n3. Després que la inserció de rosca d'acer inoxidable es cargolada a l'orifici del cargol, ha d'estar molt lligada al cargol a l'orifici del cargol. No ha d'haver-hi dents de salteig ni desmuntatge de la paret del forat.\n4. Després que la rosca d'acer inoxidable es cargolar a l'orifici del cargol, es pot utilitzar la precisió de l'amplificador de rosca per comprovar si la precisió compleix els requisits o si el cargol s'utilitza per a la instal·lació de prova.\n5. Després de tocar, apliqueu el connector de rosca corresponent per comprovar si el farcit del cargol compleix els requisits de precisió especificats. En concret, quan la nova aixeta està en ús i la tapa està a prop de l'ús, s'ha d'utilitzar el connector roscat per comprovar l'aixeta per verificar que l'aixeta estigui disponible.\n6. La profunditat de roscat és superior a la longitud de la rosca d'acer inoxidable després de la instal·lació. Si el forrellat del cargol és un forat de pas, cal que toqueu tot.\n7. Si la inserció de rosca d'acer inoxidable es cargola indegudament, es pot utilitzar l'eina de desmuntatge especial d'inserció de rosca d'acer inoxidable, però la clau d'instal·lació no es pot utilitzar per invertir la torsió de la rosca d'acer inoxidable. S'elimina la inserció del fil d'acer inoxidable. Després d'això, reemplace la nova inserció d'acer inoxidable i torneu a inserir-la.


Marca XAVIER FLOURET POINCIANA a Espanya\nInformació sobre la marca XAVIER FLOURET POINCIANA amb el nombre M3687460(4)\nLa marca XAVIER FLOURET POINCIANA amb el nombre M3687460(4) va ser sol·licitada el 19/10/2017. Es tracta d'una marca a Espanya pel que aquest registre no ofereix protecció en la resta de països. La marca XAVIER FLOURET POINCIANA amb el nombre M3687460(4) va ser sol·licitada per BODEGAS SANTA EULALIA, SA.\nRenovació de la marca XAVIER FLOURET POINCIANA amb el nombre M3687460(4)\nAltres marques sol·licitades per Bodegas Santa Eulalia, SA\nÉs possible conèixer totes les marques sol·licitades per Bodegas Santa Eulalia, SA, entre les quals es troba la marca XAVIER FLOURET POINCIANA amb el nombre M3687460(4). Si es desitgen conèixer més marques sol·licitades per Bodegas Santa Eulalia, SA clicar aquí.\nÉs possible conèixer totes les marques publicades a Espanya entre les quals es troba la marca XAVIER FLOURET POINCIANA. El nostre portal www.patentes-y-marcas.com ofereix accés a les publicacions de marques a Espanya. Conèixer les marques registrades en un país és important per saber les possibilitats de registrar una marca a Espanya.


COMPANYIA DE CIRC ACROBÀTIC FEMENÍ\nLas Sistars som una companyia italocatalana nascuda d’una amistat casual. Després de cursar juntes la formació bianual de l’Escola Rogelio Rivel, la curiositat i afinitat escènica ens porten a decidir treballar juntes i formar la companyia. Els portés acrobàtics son la disciplina que ens ha permès gaudir del circ i jugar amb els nostres cossos, sempre provant i buscant diferents maneres de comunicació.\nActualment ens trobem presentant la nostra primera creació, una peça on el circ es deixa impregnar de l’absurd i escupir-nos un xiclet es converteix en un joc de risc. Fins el moment, hem treballat per Catalunya i Itàlia amb el nostre primer número de petit format. Ara volem donar a conèixer la nostra primera creació llarga “Dai, ma aspetta”.\nJUDIT OBACH – Direcció i intèrpret\nNeix a Santa Maria de Palautordera (Barcelona) . Es llicencia en Filosofia per la Universitat de Barcelona el 2012 i encuriosida sempre pel moviment i les arts escèniques, s’ inicia al món de l’art amb cursos d’ interpretació al Col· legi del Teatre (Barcelona) i de dansa contemporània a\nl’escola Rosita Mauri (Barcelona) i Dance Centrum Jette (Brussel· les) . Finalment es forma com a artista de circ a l’Escola d’Arts en Circ Rogelio Rivel i s’especialitza en la disciplina dels portés acrobàtics.\nActualment és cofundadora de la companyia Las Sistars amb qui el 2019 donen naixement a la seva primera peça de mitjà format Dai, ma aspetta.\nParal· lelament treballa com a intèrpret dins la companyia francesa Portés de femmes amb qui ha participat en festivals internacionals com el Festival Mondial du Cirque de demain.\nMADDALENA CHIALDA – Direcció i intèrpret\nNeix a Varese, Itàlia. Des de petita comença a practicar gimnàstica artística i sense abandonar-la, acaba els seus estudis de Batxillerat en socio-psico pedagògic del Liceo. Als 21 anys emprèn uns nous estudis a l’Escola de Teatre físic (Atelier teatro Fisico Philip Radice) on descobreix les arts escèniques així com la dansa, el teatre i el cant. Després d’aquesta formació de dos anys escull\ncontinuar el seu aprenentatge a l’Escola d’Arts en Circ Rogelio Rivel. I és allí on s’especialitza en verticals barrejant aquesta tècnica amb la dansa i la contorsió; alhora que treballa amb el\ncol· lectiu d’equilibris acrobàtics.\nLa seva formació es nodreix també de workshops amb professors com Pascal Angelier, Roberto Magro, Pau Portabella i Christian Coumin.\nActualment resideix a Barcelona on treballa amb la companyia Las Sistars sent-te així mateix cofundadora. I segueix prenent classes de verticals i dansa.


Prades | Ermita de l'Abellera\nTorna a MENÚ TURISME\nA l’Oficina de Turisme podeu demanar la clau per entrar al recinte de l’ermita de l’Abellera. També podreu visitar-la en les dates indicades a continuació o bé concertant visita guiada amb l’Oficina de Turisme al 977 868 302 o turisme@prades.cat.\nJORNADA DE PORTES OBERTES DE L’ERMITA DE L’ABELLERA\nSETMANA SANTA 2022 (provisional)\nL’ermita estarà oberta alguns dies per Setmana Santa, està pendent definir horaris.\nPreu accés 2€.\nESTIU 2022 (provisional)\nDe divendres a diumenge l’ermita estarà oberta de 12:00h a 14:00h amb restriccions d’aforament. Preu accés 2€ pel manteniment de l’ermita.\nAbans d’arribar a la cruïlla per entrar a la població (si es ve des de la Febró), a mà dreta hi ha un rètol indicatiu que avisa de la situació de l’ermita, que es troba a uns 2 km del nucli. També s’hi pot anar a peu pel camí vell que passa per les ermites de Sant Antoni i Sant Roc. Des de Prades s’ha de prendre la carretera T-704 en direcció a la Febró o Alcover i buscar aquest rètol i llavors queda al costat esquerre, a molt poca distància de la vila vermella.\nLa Mare de Déu de l’Abellera és de les poques verges que apareixen amb el pit alletant al nen Jesús.


RESPECTEM ELS PASSOS DE VIANANTS I LES NORMES DE TRÀNSIT, SI US PLAU ~ AMPA ESCOLA EL VINYET\nRESPECTEM ELS PASSOS DE VIANANTS I LES NORMES DE TRÀNSIT, SI US PLAU\n2.10.13 Informació AMPA 15 comentaris\nAtesa la reiteració en les infraccions de circulació i d'estacionament comeses per algunes famílies, em permetré el luxe de deixar de banda les formalitats;\nFetes les consultes pertinents i com a màxim responsable de l'Ampa de l'escola el Vinyet, vull fer una crida a les famílies que cometin aquestes infraccions perquè això no torni a passar. A partir d'ara, quan es detecti una infracció, es procedirà a tramitar la denúncia corresponent mitjançant fotografia o testimonis que ho acreditin.\nA tal efecte i per evitar malentesos, recordem que no es pot estacionar en doble fila, ni deixar el vehicle a les zones senyalitzades en groc (tal i com us van ensenyar a l'autoescola). Modereu la velocitat i no realitzeu canvis de sentit a les proximitats del pas de vianants. No valen excuses!!! Hi ha disponibles un munt de llocs per estacionar sense cometre infracció, molt pròxims a l'escola.\nEl passat dia 27 de maig de 2013, ja es va avisar a les famílies per correu electrònic i s'ha posat com a prioritat durant aquest curs que el fet de les infraccions no es torni a produir.\nA tal efecte aprofito per agrair a les famílies que fan un esforç per complir la normativa de circulació i estacionament.\nAprofito la mateixa per sol·licitar a les famílies que observin una infracció, a realitzar una fotografia de la mateixa, on es pugui veure bé el lloc d'estacionament incorrecte i es pugui llegir la matrícula del vehicle. Ens la podeu fer arribar per correu electrònic on es detalli dia i hora de la infracció.\nPersonalment he avisat algun infractor, qüestió que potser no em pertoca a mi, amb la desagradable sorpresa que el conductor encara vol justificar la seva infracció i en d'altres ocasions, on la mateixa persona torna a reincidir passant de tot. M'he cansat d'aquesta situació i penso prendre mesures més dràstiques. Com s'ha indicat anteriorment, es presentarà a partir d'ara una denúncia als infractors en nom de l'Ampa.\nIgualment, des de la junta de l'Ampa s'ha sol·licitat a l'Ajuntament en vàries ocasions que disposi d'un agent de polícia local per dirigir el trànsit a les hores punta, al nostre centre. Properament es registrarà a l'Ajuntament una instància formalitzada a tal efecte.\nEspero i desitjo que mai haguem de lamentar un cas d'accident per no haver fet cas!!\nPresident AMPA El Vinyet\nNOTA: Adjuntem uns exemples del que està passant. En la foto de la infracció 1 s'observa un vehicle estacionat sobre el pas de vianants. Si amb això no en tenim prou, a la foto de la infracció 2 ja veiem com la gent hi posa morro i amb dos pebrots tenim estacionats dos vehicles al pas de vianants i un tercer a la zona de seguretat!! En la foto de la infracció 3 el cotxe groc estacionat davant el pas de vianants, obliga als vehicles que circulen a maniobrar pel carril contrari, des d'on surt un vehicle que es trobava també mal estacionat a la zona de seguretat pintada amb zig-zag groc!!\nAnònim1 d’octubre de 2013 15.40\nFaig saber a la junta de l'ampa que renyar a la gent per aparcar el cotxe malament només crea mal rollo encara que potser en algun cas teniu raó, no crec que sigui la vostra feina\nAmpa Escola El Vinyet 2 d’octubre de 2013 a les 11:00\nAmpa Escola El Vinyet 2 d’octubre de 2013 10.22\nPotser és veritat que fins ara hem perdut el temps renyant a la gent, ja que els infractors continuen justificant la seva irresponsabilitat. A partir d'ara, enlloc de renyar procedirem a fer la denúncia corresponent sense donar explicacions.\nTampoc és la feina dels infractors aparcar malament i provocar situacions de perill per als nostres fills. És feina de tots, però els primers són els infractors.\nEs crearà el mall rotllo que vulgueu, però no vull recollir un dia els meus fills o el d'una altre família, sota les rodes d'un vehicle per culpa d'un infractor.\nAnònim 2 d’octubre de 2013 a les 13:05\nÉs veritat, no és feina de l'AMPA, ni de cap pare o mare en concret\nAvisem a la grua directament.\nAnònim 2 d’octubre de 2013 a les 11:40\nSi no s'aparqués malament no s'hauria ni de renyar ni denunciar, que de lloc n'hi ha per tots.\nAnònim 2 d’octubre de 2013 a les 13:04\nEl que crea mal rotllo o més aviat mala llet és que una persona aparqui malament, agafi als seus fills de la maneta i els porti a l'escola, i no li importi el més mínim que per aquest acte algun altre nen pugui tenir un accident. I tot, per estalviar-se la molèstia i els 2 minuts de fer-ho bé.\nTate 2 d’octubre de 2013 a les 14:24\nHola a tothom emb sembla que no és feina de ningu avisar, pero ja fa anys que dura la conya i tot i que primer es va mirar de dir-ho be, que s'ha intentat tenir un policia etc... el mès trist és que hagem d'acabar fent fotos amb el mòbil per que quatre segueixin passant de tot perque si un dia algu s'hages de lamentar de res aquest algu no fos jo per no avisar\nEva Casals 2 d’octubre de 2013 a les 19:55\nEn realitat la majoria aparca com una personeta i ben bé és una minoria qui hi posa barra i aparca al pas de vianants. Posem-hi una mica de seny i ens estalviarem disgustos.\nAnònim 2 d’octubre de 2013 a les 20:51\namb sembla molt be que ens cridin la atencio de aparcar en un pas de vianants.pero tambe vull dir que les coses es diuen amb educacio..i si no volen problemas que possin municipals com hi ha als altres colegis...i u dic yo pel meu cas que va avere una mare del ampa que em va cridar la atencio i va tindre molta poca educacio..que la feina que va fer li toca als municipals no amb ella...gracies\nAnònim 3 d’octubre de 2013 a les 10:01\nTrobo molt còmic intentar girar la truita de cara a que sembli que les coses mal fetes les fan les persones que intentem avisar perquè està un cotxe mal aparcat i això pot portar a que hi hagi algun accident a la porta de l'escola...!!!! he he he... m'hi tronxo!!\nAnònim 3 d’octubre de 2013 a les 10:08\nMés d'una vegada entrant o sortint de l'escola s'ha repetit aquesta situació: els meus fills han dit al passar pel pas de zebra que està ple de cotxes més cotxes en segona fila: "mama, aquesta senyor@ ha aparcat malament" i se n'ha anat de dret a la senyor@ a dir-li... la senyor@ se la mirat rient i ha dit "que graciós i que directe, ha ha ha!!!" i ha continuat mal aparcada.... el meu fill m'ha mirat amb cara estranyada i ha dit: "perquè riu mama i no em fa cas?"\nQuè li respondríeu?\nAnònim 3 d’octubre de 2013 a les 10:41\nQuè passa? Que per fer bé les coses hi ha d'haver algú amb més autoritat que tu perquè et vigili i et renyi i et multi? Qu no n'hi ha prou amb fer les coses ben fetes perquè sí, perquè és lògic, ètic i cívic? Que no acceptes que se't diguin les coses pel seu nom?\nGaldós exemple que dónes als teus fills, i de retruc als dels altres. Si seguim per aquest camí, els nostres fills també ens mentiran i ens faran trampes quan no hi hagi algú amb més autoritat que els vigili i els renyi. Però quan siguem amb ells, bons nens exemplars. I ja no diguem d'adults... tramposos, hipòcrites i mentiders! Quin fàstic!!\nAnònim 3 d’octubre de 2013 a les 23:47\nHan anat prou ràpid a posar un municipal!\nAnònim 4 d’octubre de 2013 a les 12:02\nJa tenim municipal?\nAnònim 4 d’octubre de 2013 a les 12:20\nAhir a les 16:30 hi havia un municipal regulant el trànsit, avui no ho se.\nAnònim 6 d’octubre de 2013 a les 1:32\nEscridassar a la gent tampoc es un exemple pels nens, i que consti que estic totalment en contra en que la gent aparqui a la zona peatonal! Potser també convindria escridassar als del tec de Suria


Antonia Ibarra - Viquipèdia, l'enciclopèdia lliure\nimpressora, filla de María Antonia Cous\nAntonia Ibarra (Cervera, 1739-1805) fou una impressora catalana. Com amb els tallers tipogràfics familiars dels Piferrer o dels Jolis-Pla a Barcelona, la prestigiosa impremta de la Universitat de Cervera assolí, durant el segle XVIII, la seua màxima esplendor en mans d'una dona, Antonia Ibarra.\n1805 (65/66 anys)\nManuel Ibarra y Marín , María Antonia Cous y Benedicto\nLa filla de Manuel Ibarra Marín (que encapçalà el taller des de 1735-1759), regí el taller al morir la seua mare, Maria Antonia Cous, que ja des de 1759 i fins a 1776, dirigia el taller tipogràfic. Antonia participà abans de la mort dels seus pares dels treballs tipogràfics del taller familiar, i els continuà fins a la seua mort. Es pot pensar que el treball que poguera definir a les dones en el taller Ibarra, a la mare i a la filla, es confon amb el treball del marit o amb la intel·lectualitat de la universitat. Això no obstant, examinant la planificació, l'organització i altres manifestacions del treball d'una impressora —com Antonia Ibarra— en el taller tipogràfic, ens acostem a la història d’una impressora, valorada en la seva època.\nAntonia Ibarra no és un “afegit” en la història de la impremta familiar. No és només la persona que manté la impremta sense defallir durant dècades, sinó que és la impressora sense la qual la impremta s'haguera afeblit i després s'hauria ensorrat.\n↑ 1,0 1,1 1,2 Gregori Roig, Rosa Maria «Antonia Ibarra, impressora (segle XVIII)». Moments històrics de les dones a Catalunya. Institut Català de les Dones. Generalitat de Catalunya [Barcelona], pàgs. 156-157 [Consulta: 6 febrer 2018].\nObtingut de «https://ca.wikipedia.org/w/index.php?title=Antonia_Ibarra&oldid=19633762»\nDarrera modificació: 6 feb 2018 a les 13:07


Vila Viniteca es vesteix de Nadal amb un menú per emportar\nQuatre xefs amb estrella Michelin elaboren el menú “Cuina de les Estrelles” per aquestes festes nadalenques.\nDes de fa 12 anys, Vila Viniteca ofereix a la seva clientela un menú de Nadal elaborat per quatre xefs amb estrella Michelin. És una proposta per emportar que facilita gaudir de l’alta cuina des de casa, amb un format pràctic (plats envasats i en racions individuals) que només requereix escalfar i emplatar. Perfecte per degustar durant les festes amb la família, el menú està compost per un entrant, un primer, un segon i unes postres.\nEnguany el menú recorre la geografia catalana, des del Baix Empordà al Baix Ebre, i des del Pla de l’Urgell a la ciutat de Barcelona. Per aquest 2017, els plats de la “Cuina de les Estrelles” es componen de quatre propostes dels reconeguts cuiners: Albert Sastregener, del restaurant Bo.TiC (Corçà-Girona), que elabora la terrina de foie amb quicos i confitura de tomàquet amb gingebre. Joel Castanyé, de La Boscana (Bellvís-Lleida), els canelons de La Boscana. Fran López, del Villa Retiro (Xerta-Tarragona), cuina el rostit de pollastre amb bolets. I finalment Albert Adrià, del Tickets (Barcelona), culmina l’àpat amb el pastís de formatge Coulommiers amb torró d’avellanes.\nPels que no coneixen a l’Albert Sastregener, és un xef que ofereix una proposta gastronòmica d’autor i creativa però sense oblidar els plats casolans catalans de tota la vida.\nJoel Castanyé, penyista de La Penya, fa poc ha estat guardonat amb el Premi Revelació de l’Acadèmia Catalana de Gastronomia i Nutrició. Causa d’això és el seu ascens meteòric en l’alta gastronomia, amb una cuina única on el menjar es converteix en tota una experiència sensorial.\nEl també penyista Fran López, igual que el xef Joel Castanyer, és expert en treballar amb productes de la terra. Mostra d’això és l’inoblidable Àpat de Champions que vam gaudir en el seu restaurant Xerta, amb el Menú 100% Terres de l’Ebre que ens va meravellar.\nPer últim i no menys important, Albert Adrià ens sorprèn una vegada i una altra. Amb 5 restaurants oberts en un any i amb cartes plenes d’inspiració, ens morim de ganes de tastar el seu pastís de formatge.\nEl menú “Cuina de les Estrelles” es una edició limitada, ja que només està disponible des del 20 de desembre fins el 5 de gener. El podreu trobar a la botiga de Vila Viniteca del carrer Agullers de Barcelona.\nEtiquetes: Albert Adrià, Albert Sastregener, alta cuina, Cuina de les Estrelles, estrella Michelin, Fran López, Joel Castanyé, menú de nadal, menú per emportar, nadal, Vila Viniteca


Bleach Anime 363!!\nHanako el Dt 6 Mar 2012 - 19:10\nA mi bastant, ha estat a l'alçada de les meves expectatives! Han estat bastant fidels al manga (podrien haver fet un capítol per batalla i no batalles intercalades com al manga...) Però així està bastant bé! ^^\nLa batalla d'en Renji, curta (no tant com la d'en Kenpachi, que, per cert, no m'agrada GENS el nou look de la Yachiru, crec que ja ho havia dit, però bé...) la de n'Ikkaku... no m'agrada però perquè l'oponent és tonto xDD\nEn Toshiro està bastant crescudet, no? És a dir, en actitud, se'l veu (encara més) segur d'ell mateix! I bé, en Byakuya segueix en la seva línia xD Ja veurem el capítol següent que es titula...\nLluita desesperada?! La memòria d'en Byakuya en problemes (絶体絶命！？記憶を挟まれた白哉)\nEm va agradar moltíssim al manga, així que estic impacient per veure'l\nRe: Bleach Anime 363!!\nzoro23 el Dt 6 Mar 2012 - 19:23\nA mi m'agradat molt, i com dius ha sigut molt fidel al manga. Llastima que amb el nivell que tenen ara els capitols acabi la serie...\nHanako el Dt 6 Mar 2012 - 19:29\nTens tanta raó... queden només tres capítols\nPer cert, sóc jo o l'opening se sent diferent?? Ho haveu notat també que les veus no són tan melòdiques i que n'hi ha més d'una?? Potser és que l'han adaptat de la versió llarga...\nMinato el Dt 6 Mar 2012 - 23:10\nTambé m'ha agradat, però...\nJa només queda en Tsukishima, na Riruka i en Ginjo, no? Si que han fet via!!\nSí que ho he notat lo de l'opening, però ja va passar la setmana passada, no?\nAnimatico90 el Dj 15 Mar 2012 - 12:36\nEm va agradar molt aquest capitol! El Renji s'ha tornat super fort y l'Ikkaku fa molta gràcia quan es fa el "machote" i lluita a l'estil Kenpachi de "em dona igual rebre" xDDD


Catalunya presenta la millor taxa neta d’entrada d’empreses en un primer trimestre des del 2007 | Reempresa\nActualidad › Informaciones de interés › Catalunya presenta la millor taxa neta d’entrada d’empreses en un primer trimestre des del 2007\nCatalunya presenta la millor taxa neta d’entrada d’empreses en un primer trimestre des del 2007\nJa està disponible el Butlletí de Demografia Empresarial de Catalunya del Departament d’Empresa i Ocupació de la Generalitat pel 1er trimestre del 2015 . Les dades derivades del primer trimestre del 2015 ens mostren una tendència positiva referent al teixit empresarial català. D’aquesta forma, aquest primer trimestre de 2015 s’ha obtingut la millor taxa neta d’entrada d’empreses en un primer trimestre des del 2007.\nConcretament, al primer trimestre de 2015 es van reactivar i donar d’alta a Catalunya 29.140 empreses mentre es van donar de baixa 25.134, resultant en un balanç positiu de 4.006 empreses. De la mateixa forma, la taxa bruta d’entrada d’empreses va ser del 4.9% conjuntament amb una taxa bruta de sortida de 4.2% establint d’aquesta manera la taxa d’entrada neta positiva de 0.7% que s’indicava anteriorment. Per una banda, pel que fa a les empreses per nombre d’assalariats, les empreses amb un número d’assalariats entre 1 i 9 han sigut les que han tingut un major creixement. En canvi, les empreses amb més de 50 treballadors presenten una taxa negativa, és a dir, s’han tancant més de les que s’han creat. D’aquesta forma, podem veure la tendència cap a l’enfortiment del teixit de les PIMES, que ja al 2014 representaven un 99,88% del total de les empreses de l’Estat Espanyol de les quals un 99,3% corresponien a empreses amb menys de 50 treballadors . Per altra banda, pel que fa a les empreses per sector econòmic, trobem creixement positiu als diferents sectors, posicionant-se la construcció com a sector amb una taxa neta d’entrada més elevada (1,5%).\nDes de Reempresa us animem a que pugueu formar part d’aquest teixit empresarial reemprenent el vostre propi projecte d’ocupació i impulsant aquesta tendència positiva amb la vostra visió i reptes personals. Recordeu que el Centre de Reempresa de Catalunya posa a la vostra disposició tot un seguit de recursos per tal de guiar-vos i assessorar-vos en tot el procés de convertir-vos en un nou Reemprenedor d’èxit. Pots consultar tota la informació relativa al servei i als recursos oferts a través de la nostra pàgina web www.reempresa.org o personalment amb un dels nostres consultors a través del telèfon 93 266 74 38.\nNo us perdeu la propera entrada on tindreu al vostre abast els resultats del Centre de Reempresa de Catalunya al 2014.\n “Butlletí de demografia empresarial”, Observatori d’Empresa i Ocupació: Enllaç“Retrato de las PYME 2015”, Subdirección General de Apoyo a la PYME:http://www.ipyme.org/Publicaciones/Retrato_PYME_2015.pdf


Altea celebrarà el Dia d'Europa amb una àmplia participació ciutadana - Altea Digital\nAltea celebrarà el Dia d’Europa amb una àmplia participació ciutadana\nLes Regidories de Participació Ciutadana, Educació, Cultura i l’Oficina de Projectes Europeus d’Altea (OPEA) han organitzat una sèrie d’activitats amb motiu de la celebració del Dia d’Europa ,9 de maig. Així ho han donat a conèixer els mateixos responsables d’àrea Mari Laviós, Vicenta Pérez, Diego Zaragozí i Pere Lloret.\nCom ha explicat l’edil de Cultura, Diego Zaragozí, “des de fa algun temps tenim una oficina de Projectes Europeus i des de la mateixa se’ns va incitar a celebrar una mica més del que és habitual el Dia d’Europa que des d’Educació es farà amb els més petits; des Participació Ciutadana s’ha volgut donar protagonisme als Residents Europeus i l’Oficina de Projectes Europeus ens convida a conèixer la seua activitat. Cultura ha organitzat un concert de Jazz i us convidem a participar “.\nPer la seua banda, Vicenta Pérez, regidora d’Educació ha apuntat, “considerem que seria interessant que els 5 col·legis públics del municipi participaren en el Dia d’Europa tot creant una Balconada. Aquestes seran penjades amb la participació dels propis autors i la que siga escollida la millor serà la que l’any que ve represente aquesta jornada festiva del Dia d’Europa “.\nLa presentació d’aquestes “Balconades” tindrà lloc el dimecres dia 9 a les 10:30 a la Plaça de l’Ajuntament\nMari Laviós, responsable municipal de Participació Ciutadana, s’ha referit així a la celebració del Dia d’Europa i a la participació dels residents estrangers; “preteníem que fos una jornada en què participaren també els residents estrangers que viuen a Altea i a Altea la Vella. Els residents estrangers són una part molt important de la nostra població i han de participar en els actes, per això hem organitzat un acte a la Plaça d’Europa, el mateix dia 9, en el qual diferents residents europeus llegiran uns textos de la Declaració de Robert Schuman de 1950 i la Constitució Europea i s’oferirà un vi d’honor “. Mari Laviós també ha convidat a l’assistència al concert de Jazz a càrrec del Bernard Van Rossum Quartet que tindrà lloc el dia 12 a les 19:30h al Centre Cultural d’Altea la Vella.\nI finalment, Pere Lloret, responsable de l’Oficina de Projectes Europeus d’Altea ha animat als alteans a “que coneguen una mica més les activitats que des d’aquesta oficina s’estan duent a terme”. “Els joves tenen aquí un ventall d’activitats que explorar com ofertes formatives, o servei de voluntariat per exemple”, ha afegit Lloret, que ha conclòs la presentació dels actes del Dia d’Europa a Altea, amb la reflexió, “esperem que aquest dia d’Europa servisca per fer-nos més conscients a tots que hi ha una entitat supranacional que protegeix certs valors que volem fer valer i dels que volem ser partícips “.\nParticipació Ciutadana comparteix vídeos informatius…


Projecte Internet Catalunya (PIC) - L'empresa xarxa a Catalunya: TIC, productivitat, competitivitat, salaris i rendiment a les empreses de Catalunya\nL'empresa xarxa a Catalunya: TIC, productivitat, competitivitat, salaris i rendiment a les empreses de Catalunya\nEl projecte de recerca L’empresa xarxa a Catalunya. TIC, productivitat, competitivitat, salaris i beneficis a l’empresa catalana té com a objectiu principal constatar que la consolidació d’un nou model estratègic, organitzatiu i d’activitat empresarial, vinculat amb la inversió i l’ús de les TIC (o empresa xarxa), modifica substancialment els patrons de comportament dels resultats empresarials, en especial la productivitat, la competitivitat, les retribucions dels treballadors i el benefici. La contrastació empírica de les hipòtesis de treball l’hem feta per mitjà de les dades d’una enquesta a una mostra representativa de 2.038 empreses catalanes. Amb la perspectiva de l’impacte de la inversió i l’ús de les TIC no s’aprecia una relació directa entre els processos d’innovació digital i els resultats de l’activitat de l’empresa catalana. En aquest sentit, hem hagut de segmentar el teixit productiu català per a buscar les organitzacions en què el procés de coinnovació tecnològica digital i organitzativa és més present i en què la intensitat de l’ús del coneixement és un recurs molt freqüent per a poder copsar impactes rellevants en els principals resultats empresarials. Això és així perquè l’economia catalana, avui, presenta una estructura productiva dual.\nPer una banda, tenim la major part del teixit productiu (entorn de quatre cinquenes parts), que no fa un ús intensiu de les TIC, té un nivell de capacitació de la seva força de treball clarament millorable, presenta estructures productives i organitzatives poc flexibles i amb una baixa autonomia i capacitat de decisió per part dels treballadors, i en què els processos innovadors encara són poc freqüents. Aquest conjunt d’empreses mostra un patró de creixement extensiu, és a dir, fonamenta la seva dinàmica d’expansió a llarg termini, sobre la base d’un increment de la seva dotació de factors, i en especial del factor treball amb baixa capacitació. Precisament per aquest motiu la taxa de creixement de la productivitat del treball a Catalunya evoluciona a un ritme preocupantment baix i, en un context competitiu dominat per la globalització, els problemes de competitivitat són rellevants.\nPer una altra banda, un altre conjunt d’empreses, més reduït (entorn d’una cinquena part), basa el seu potencial de creixement en la interacció del capital humà, la reorientació de la producció i l’organització del treball, i una dinàmica contínua d’innovació, en especial de caràcter digital, però també en la gestió dels recursos humans. És, precisament, en aquest conjunt d’empreses, clarament inferior a l’anterior, però amb un potencial de creixement a llarg termini molt superior, on es determina l’evolució favorable de l’eficiència, de la competitivitat, dels salaris i dels rendiments del nostre teixit productiu.\nDirectors de la recerca\nDr. Jordi Vilaseca i Requena, professor de la UOC i investigador de l’IN3\nDr. Joan Torrent i Sellens, professor de la UOC i investigador de l’IN3\nEquip de recerca i autoria de l’informe de recerca\nJosep Maria Batalla i Busquets, professor de la UOC i investigador de l’IN3\nCarlos F. Cabañero Pisa, professor de la UOC i investigador de l’IN3\nDr. David Castillo i Merino, professor de la UOC i investigador de l’IN3\nDra. Rosa Colomé i Perales, professora de l’Escola Superior de Comerç Internacional (UPF)\nÁngel Díaz Chao, Fundación SEPI i investigador de l’IN3\nPilar Ficapal i Cusí, professora de la UOC i investigadora de l’IN3\nDr. Lluís Garay Tamajon, professor de la UOC i investigador de l’IN3\nDra. Ana Isabel Jiménez Zarco, professora de la UOC i investigadora de l’IN3\nDr. Josep Lladós i Masllorens, professor de la UOC i investigador de l’IN3\nDra. María Jesús Martínez Argüelles, professora de la UOC i investigadora de l’IN3\nDr. Antoni Meseguer i Artola, professor de la UOC i investigador de l’IN3\nCarmen Pacheco Bernal, professora de la UOC\nDolors Plana Erta, professora de la UOC i investigadora de l’IN3\nDra. Inma Rodríguez Ardura, professora de la UOC i investigadora de l’IN3\nInstitut Català d’Estadística (IDESCAT)\nData de començament de la recerca\nData d’acabament de l’informe de recerca


Carnestoltes 2014 | AMPA Dolors Almeda\nCom aviat estaré amb tots vosaltres voldria dir-vos, abans de la meva arribada, algunes petites informacions a tenir en compte per tal que la meva benvinguda i estada siguin més agradables…… LLegir mes\nAmb màscares i barrets divertits, la benvinguda al Carnestoltes donarem, el pregó, dels nens i nenes de 5è escoltarem i les ordres que ens mani complirem. (les màscares i els barrets els fem a l’escola, no els heu de portar de casa).\nVestits una mica rapers haurem de venir si molt ens volem divertir.\nEl nen es tornarà nena, la nena es tornarà nen i així molt bé ens ho passarem.\nPer esmorzar, de truita o de botifarra portarem l’entrepà. (recomanat)\nDivendres 28 de febrer “Per Carnaval, tot s’hi val”:\nUlleres de sol o xancletes portarem i per la platja semblarà que passegem.\nTots els nens i nenes han de venir disfressats lliurement, farem un bon berenar organitzat per l’AMPA i ens ho passarem bé.\n-L’AMPA conjuntament amb l’Associació de veïns del barri faran una rua a partir de les 16:45h.\nUs recordem que a vegades la millor disfressa és aquella que ha estat elaborada conjuntament pares, mares, nens i nenes, i que amb una camisa vella, cartró, paper i una mica d’imaginació es poden aconseguir veritables meravelles.\nEls nens i nenes que es queden al menjador el divendres han de portar la disfressa al matí en una bossa marcada amb el seu nom i cognoms en lloc visible. Els/les monitors/es del menjador els disfressaran. IMPORTANT: No heu de venir els pares i mares a disfressar-los. També podeu venir a buscar els nens i nenes a les dues del migdia si preferiu disfressar-los a casa.\n• Per qüestions d’organització i seguretat els pares i mares no podran accedir al recinte escolar per participar de les activitats de la festa de carnaval.


Més espais i més monitors als Escaldes-Estiu\nNoticies » Societat 28 de juliol, 2020\nEls esports d'estiu d'Escaldes-Engordany han hagut d'adaptar-se als nous temps amb més espais i monitors per complir les mesures de seguretat i prevenció. S'han contractat 85 monitors i hi ha uns 250 infants per setmana d'entre 3 i 14 anys. Un dels elements que més empipa la canalla és la utilització de la mascareta.\nLa pandèmia ha obligat el comú d'Escaldes-Engordany a fer un esforç logístic per fer amb garanties els Escaldes-Estiu. Enguany, s'han separat i ampliat els grups amb 3 monitors per a cadascun, esforç que ha suposat contractar-ne un total de 85 eventuals per mes.\nL'ampliació d'espais ha estat un dels elements que més feina ha portat, segons ha destacat el coordinador, Ivan Gómez.\nEls petits tenen clar què el pitjor d'aquesta edició és haver de portar la mascareta. En aquest sentit un dels monitors, Èric Pelfort, ha comentat que "aquest any amb la mascareta als nens els costa bastant, hi ha vegades que se la volen treure".\nEls grups no poden interaccionar, però també hi ha coses positives. Una de les monitores, Diana Larrull, ha comentat que "aquest any no hi ha convivència a nivell general", però ha assenyalat que amb els grups "t'uneixes més i això els nens ho noten".\nEnguany s'ha passat de 360 infants per setmana a 250. Al començament es van prioritzar les places per a pares i mares que treballaven, però actualment ja no hi ha restriccions.\nActivitats de lleure amb més seguretat jurídica amb el nou reglament


L'Observatori dels THINK TANKS: Inehca, reflexions de l'humanisme cristià\nEl 18è Congrés d’Unió Democràtica de Catalunya (UDC) celebrat a Sitges el juny del 1992 va decidir abordar en profunditat la demanada sovint formulada de formar els militants. D’acord amb això, l’octubre del 1992 UDC va crear l’Institut d’Estudis Humanístics Miquel Coll i Alentorn (INEHCA) per acomplir aquesta petició. Els seus principals objectius són:\n- La formació dels militants d’UDC en l’humanisme cristià i en la defensa nacional de Catalunya.\n- Servir d’instrument d’obertura pel conjunt de persones de la societat.\n- Projectar i difondre els valors democràtics inspirats en la tradició humanística cristiana al conjunt de la societat.\nL’INEHCA vol aprofundir i difondre tots aquells valors humanístics que poden ajudar a una millor convivència entre els ciutadans de Catalunya i entre tots els pobles de la terra. Per això, treballa pel desenvolupament progressiu dels drets humans, individuals i col·lectius, en el bé de la humanitat i de la pau del món. L’INEHCA és una entitat membre del Centre for European Studies (CES).\nLa fundació d’UDC pren el nom de Miquel Coll i Alentorn, president del Consell Nacional d’Unió, i un personatge que representa el perfecte equilibri entre el pensament democratacristià, l'humanisme cristià i la defensa de Catalunya.\nColl i Alentorn fou membre del Comitè de Govern d’UDC durant la Guerra Civil i els anys de clandestinitat. El 1963 fou escollit president del Consell Nacional del partit, càrrec per al qual fou repetidament reelegit. Durant els governs de Jordi Pujol va ser elegit conseller adjunt a la presidència (1980) i més endavant president del Parlament (1984).\nEls objectius de l’Institut d’Estudis Humanístics Miquel Coll i Alentorn, com a fundació privada sense ànim de lucre, venen determinats pels seus estatuts. L’objecte de l’Institut és la difusió, directa i indirecta de tots i cadascun dels valors democràtics, prioritàriament els inspirats en la tradició humanística cristiana i amb especial consideració dels que es refereixen a la societat i la nacionalitat catalanes.\nEntre les seves activitats es preveuen jornades, seminaris, formació; edició, publicació i venda de llibres; realització i publicació d’estudis. La finalitat última de l’INEHCA és la de donar una visió àmplia dels valors democràtics cristians a totes les persones, entitats i institucions que demostrin llur interès per conèixer-los, i promoure el benestar de les persones, en especial, les més necessitades.\nA banda de les activitats que desenvolupa, l’INEHCA compta també amb una biblioteca especialitzada en la democràcia cristiana i totes aquelles temàtiques polítiques i socials relacionades com l’humanisme cristià o la justícia social, entre d’altres. La biblioteca es nodreix d’aportacions externes, tant públiques com privades, i d’adquisicions fetes pel propi institut.\nD’acord amb això, la fundació d’UDC publica Diàlegs; una revista d'estudis polítics i socials de periodicitat quadrimestral. Aquesta revista va aparèixer l'any 1998 amb l'objectiu de cobrir un buit a Catalunya en l'àmbit de les publicacions de pensament i reflexió serena de les idees polítiques, per tal d'oferir un espai de debat i també de divulgació dels principis ideològics de l'humanisme cristià. D'aleshores ençà, Diàlegs s'ha consolidat com una publicació de referència, i com un dels principals actius de l'Institut d'Estudis Humanístics Miquel Coll i Alentorn.\n Extret del discurs de Josep A. Duran i Lleida en motiu de l’inauguració de l’INEHAC recollit a: COLL, J.M. “Miquel Coll i Alentorn i la formació humana”. Barcelona: Fundació Inehca, 1995.\n Per conèixer la història d’UDC vegeu CANOSA, F. “Entre el sabre i la bomba. Memòries d’un partit i d’un país: Unió Democràtica de Catalunya (1931-1980)”. Barcelona: Acontravent, 2012.\n Vegeu AULADELL, J. “El dir i el fer. Una aproximació a la història d’UDC”. Barcelona: Fundació Inehca, 2011.\nPublicat per Francesc Ponsa a 16:32


Els empresaris de Roses impulsen un projecte de categorització dels apartaments turístics del municipi – Guia de Roses\nHome General Els empresaris de Roses impulsen un projecte de categorització dels apartaments turístics del municipi\nEs tracta d’un dels dos grans projectes que l’Associació d’Empresaris Roses-Cap de Creus vol posar en marxa abans de Setmana Santa de 2021, juntament amb el segell “Gastronomia d’Origen” que garantirà que els establiments del municipi i de la comarca fan servir producte local i de proximitat. Durant l’Assemblea General de l’Associació s’ha destacat el creixement del 10% del nombre d’associats malgrat les complicacions derivades de la crisi sanitària que han marcat aquest 2020.\nL’Associació d’Empresaris Roses-Cap de Creus considera que els productes i serveis que ofereix el municipi han d’estar a l’alçada d’una de les grans destinacions turístiques de la Mediterrània com és Roses. Per aquest motiu, han decidit impulsar un projecte de categorització dels apartaments turístics que contribueixi a posar en valor aquesta tipologia d’allotjaments, que representa una part destacada de l’oferta de la població. La iniciativa, que s’ha presentat durant l’Assemblea General celebrada en format online per l’entitat, es vol posar en marxa abans de Setmana Santa de 2021 i té un triple objectiu: posicionar la destinació, incentivar la millora de l’oferta dels apartaments turístics i identificar i denunciar els habitatges d’ús turístic il·legal.\nLa proposta, en la qual treballa ara mateix la Taula d’allotjament de l’Associació, parteix d’un projecte que es va començar a gestar l’any 2012 i contempla la creació d’un distintiu que certifiqui les característiques de cada allotjament i li atorgui una valoració en funció de diferents paràmetres de qualitat i dels serveis associats. Aquest distintiu ha de servir per distingir els allotjaments turístics que han fet un esforç per obtenir-ho, segons es remarca des de l’Associació. D’aquesta manera, es vol posar en valor la professionalitat dels gestors d’apartaments turístics de Roses i l’excel·lència del sector.\nAquest és un dels dos grans projectes que l’Associació d’Empresaris Roses-Cap de Creus té damunt la taula juntament amb el segell “Gastronomia d’Origen” que garantirà que els establiments del municipi fan servir productes locals i de proximitat. Amb aquesta iniciativa es vol posar en valor l’excel·lència dels productes de l’Empordà i potenciar Roses i la comarca com una gran destinació gastronòmica perquè continuï essent capdavantera. La previsió és que el projecte, que està confinançat pel GALP (el Grup d’Acció Local Pesquer), es presenti dintre del primer trimestre de l’any que ve i la voluntat és que estigui plenament actiu per Setmana Santa del 2021.\nD’altra banda, l’entitat treballa per tenir plenament operativa d’aquí a uns mesos la plataforma www.livingroses.cat que va dirigida al client final i a través de la qual es vol fer arribar arreu les experiències de Roses.\nDurant l’Assemblea s’ha agraït el suport de l’Ajuntament i s’ha remarcat que la col·laboració público-privada és bàsica per poder assolir els objectius que es van marcant.\nEl regidor de Promoció Econòmica i Turisme, Fèlix Llorens, que ha assistit a l’Assemblea, ha manifestat la seva satisfacció perquè els projectes de l’Associació van en la línia dels de l’Ajuntament; i ha destacat la necessitat que empresaris i administració segueixin anant de la mà per potenciar la destinació.\nBalanç d’un any complicat\nDurant l’Assemblea General s’ha passat balanç a la feina feta durant el 2020; un any on, malgrat les complicacions provocades per la crisi sanitària, l’entitat ha crescut un 10% en nombre associats que s’han interessat per formar-ne part, arribant a 180 empreses que, en temporada alta, donen feina a 4.000 persones . L’entitat s’ha marcat com a objectiu arribar a les 200 empreses associades durant el 2021.\nEl 2020 ha suposat l’any de la creació de la nova marca Associació d’empresaris Roses-Cap de Creus que neix de la integració de les associacions Roses Comerç (amb divuit anys de trajectòria) i Estació Nàutica (creada fa deu anys) i a partir de les jornades “Xerrades per a la revolució Turística” que es van impulsar amb la finalitat de fer una reflexió profunda sobre els canvis que marca el sector turístic i la necessitat de plantejar accions de millora. L’entitat destaca que, tot i la pandèmia i els moments complexes que s’han viscut, durant aquest any s’ha fet un treball espectacular: s’han posat en marxa les cinc taules de treball especialitzades (Comerç; Allotjament; Gastronomia; Activitats, oci i natura; i Futur). També s’han organitzat 51 reunions online, de les quals 13 han estat trobades bilaterals entre l’associació i l’Ajuntament; també hi ha hagut 13 reunions més per assessorar als associats.\nDurant el 2020 l’entitat destaca que s’ha creat un banc de fotografia propi per poder dotar de contingut la plataforma www.livingroses.cat i s’ha treballat en la creació del distintiu “Roses et cuida” per als establiments que van obrir després del confinament. Per altra banda, l’Associació ha acordat posposar al 2021 i amb un nou format la propera edició dels premis Arjau que reconeixen trajectòries destacades del municipi.\nMalgrat les dificultats, l’Associació ha mantingut durant aquest 2020 la seva vessant de responsabilitat social establint col·laboracions amb Caritas i Creu Roja.\ntags: Apartaments Turístics apartaments turístics a roses empresaris de roses Municipi\nprevious Roses celebra el Nadal amb un concert, recollida de cartes i claus màgiques i un màgic campament reial\nnext Roses comptarà a partir del proper 11 de gener amb una Escola de Trail Running per a infants i joves


Blog | Ràdio Igualada - Part 721\nL’Anoia tanca l’any 2017 amb menys de 8.000 aturats\nLa comarca ha finalitzat el 2017 amb 7.928 persones registrades al Servei d’Ocupació de Catalunya. Concretament, a Igualada, l’atur ha baixat en 12 persones el darrer mes de desembre i l’any ha tancat amb 2.501 aturats, situant-se en un percentatge d’atur del 13,35%.\nLa ciutat d’Igualada viu avui la nit més màgica de l’any amb la Cavalcada de Reis\nGairebé un miler de patges desfilaran pels carrers de la ciutat aquest vespre acompanyant a Melcior, Gaspar i Baltasar. A més, es llençaran entre 5 i 6 tones de caramels i està previst que els patges reparteixin uns 2.200 regals entre els nens i nenes d’Igualada.\nUns 200 expositors de planters, artesania i alimentació participaran enguany a la Fira de Reis\nIgualada tornarà a acollir aquest dissabte la tradicional Fira de Reis. En aquesta nova edició hi prendran part uns 200 expositors vinguts d’arreu de Catalunya, de l’Estat espanyol i també de França.\nL’Igualada HC espera seguir amb a bona ratxa aquest diumenge a Lloret\nL’Igualada Hoquei Club jugarà diumenge a la pista del Lloret en l’últim partit de la primera volta de l’OK Lliga. Els arlequinats es troben situats en 6è lloc a la classificació i esperen guanyar un rival que està lluitant per mantenir la categoria.\nEl CF Igualada rep diumenge a les Comes el nou Tortosa de Dani Gimeno\nEl Club Futbol Igualada rebrà diumenge la visita del Tortosa en partit de lliga de Primera Catalana. L’enfrontament tindrà un al·licient afegit, després que aquesta setmana el Tortosa ha fitxat Dani Gimeno com entrenador. Cal recordar que Gimeno va ser el tècnic de l’Igualada fins a mitjans de novembre en què va presentar la dimissió.\n#PODCAST | Igualada Notícies – dijous, 4 de gener de 2018\nEl primer nadó de l’Anoia, és una nena, es diu Andrea, i ha nascut aquest dimecres a l’Hospital d’Igualada\nEls seus pares són la Giovanna i l’Antonio i són veïns de La Pobla de Claramunt. L’Andrea ha nascut aquest dimecres quan passaven 22 minuts de les 10 del matí, via cesària i ha pesat gairebé tres quilos i mig.\nCàritas impulsa una campanya per lluitar contra les desigualtats i per aconseguir més voluntaris i donacions\nSota el lema Sigues part de la solució contra l’empobriment. Fes-te de Càritas!, la campanya té com a objectiu sensibilitzar la ciutadania davant la desigualtat creixent i aconseguir incrementar el nombre de voluntaris i donacions.\nLes zones blaves d’Igualada seran gratuïtes durant la tarda de la Cavalcada de Reis\nLes zones blaves de la ciutat seran gratuïtes la tarda de divendres 5 de gener amb motiu de la celebració de la Cavalcada de Reis. D’aquesta manera, demà només serà obligatori el tiquet de control entre les nou del matí i la una del migdia.\nLa cavalcada de Reis d’Igualada es podrà seguir un any més en streaming\nAquest divendres, 5 de gener, la Cavalcada dels Reis d’Igualada es podrà seguir novament a través d’Internet, gràcies a la transmissió de vídeo en streaming d’alta definició que oferirà el canal de Youtube de l’Ajuntament, a través del seu web www.igualada.cat.\nPàgines 721 de 1.365« Primera«...102030...717718719720721722723724725726...740750760...»Ultima »


Philisa Na Dybenko 24/1 Saint Petersburg Rússia - Ofertes d'hotels amb els MILLORS DESCOMPTES EN LÍNIA Atenció al Client\nPhilisa Na Dybenko 24/1ApartamentUlitsa Dybenko, 24/1, Districte de Nevsky, Saint Petersburg, Rússia, 192000 - Veure al mapaExcel·lent8,8Basada en18comentarisPhilisa Na Dybenko 24/1Veure més fotosVeure més fotosVeure totes les 24 fotos\nSituat a Districte de Nevsky, Philisa Na Dybenko 24/1 és el lloc perfecte per gaudir de Saint Petersburg i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Philisa Na Dybenko 24/1 asseguren una estada plaentera als seus clients. L'hotel ofereix Wi-Fi gratuït en totes les habitacions, transport hotel/aeroport, ascensor, servei de llançadora per garantir el més gran comfort possible als seus clients. L'ambient de Philisa Na Dybenko 24/1 es reflexa en cada habitació. calefacció, ventilador, nevera, forn microones, banyera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Philisa Na Dybenko 24/1.


La Diputació aprova per unanimitat obrir una taula de diàleg social en el Consorci Hospitalari Provincial | Canal56 Notícies\nInicio Comarques La Diputació aprova per unanimitat obrir una taula de diàleg social en el Consorci Hospitalari Provincial\nLa Diputació aprova per unanimitat obrir una taula de diàleg social en el Consorci Hospitalari Provincial\non: 20/07/2021 En: Comarques\nLa Diputació de Castelló ha aprovat hui en el Ple ordinari de juliol, amb el suport de totes les forces polítiques, una declaració institucional que aposta per obrir una taula de diàleg social en el Consorci Hospitalari Provincial de Castelló. La proposta, llegida en la sessió plenària pel president, José Martí, se centra en “possibilitar el diàleg social, que entenem és necessari per a l’Hospital Provincial”. Per a Martí, “aquest és el camí per a facilitar l’aprovació dels estatuts del centre i que l’hospital continue amb la seua important labor sanitària”.\nDes de l’equip de govern el portaveu de Compromís, ha destacat que “la nostra prioritat és el diàleg i que es cobrisquen les vacants, ja que són les i els professionals els qui donaran un servei de qualitat en la població”.\nEl primer punt de la declaració institucional fa esment a la “necessitat de la negociació sindical, així com el compromís dels empleats públics del Consorci Hospitalari Provincial de Castelló amb el servei assistencial que ve prestant per tota la província, especialment amb l’Institut Oncològic, l’Institut de Salut Mental i l’Institut Oftalmològic”.\nD’altra banda, s’insta la Conselleria de Sanitat Universal i Salut Pública i a la Diputació a “obrir una taula de diàleg social per a la negociació del Conveni de Constitució i dels Estatuts del Consorci Hospitalari Provincial de Castelló”, instant per això totes dues administracions que no s’aproven les modificacions del citat conveni i dels estatuts “fins a celebrar les taules necessàries de diàleg social”.\nAixí mateix, se sol·licita a la conselleria que aprove un acord per a formalitzar un encàrrec de gestió que concrete la població assignada i l’oferta assistencial autoritzada (carta de serveis). Finalment, s’insta l’administració autonòmica a una “negociació de l’oferta d’ocupació pública de 2017 a 2021, consolidació de l’ocupació i la reducció d’alta temporalitat”.\nEl Ple també ha ratificat una declaració institucional en la qual la Diputació “manifesta el seu suport a un servei postal públic de qualitat, universal, modern i accessible per a tota la província”. El text, secundat per tots els grups polítics, insta l’empresa pública Correus a què “dispose dels recursos necessaris per a tindre una plantilla adequada a les necessitats de la ciutadania, principalment en les zones rurals, tant en l’atenció al públic, dins de les oficines, com de repartiment a domicili”.\nLa Diputació de Castelló considera “essencial” l’actualització i el manteniment de les Oficines Auxiliars i les Unitats de Repartiment existents en les zones rurals, clau en la lluita contra la despoblació”. Finalment, recull que “és necessari garantir la cobertura dels llocs de treball estructurals necessaris, garantint una plantilla amb suficients treballadors i treballadores i amb la garantia dels compromisos de finançament que permeten el correcte acompliment de la prestació dels serveis postals”.\nDes de l’equip de govern tant Santi Pérez (PSPV) com Ignasi Garcia (Compromís) han destacat la “rellevància” que tenen els serveis de missatgeria i paqueteria, i ara més que mai en temps de pandèmia, per a la dinamització econòmica de les zones rurals.\nTambé ha aprovat, amb els vots a favor de PSPV, Compromís i Ciutadans i el rebuig del PP, una moció de l’equip de govern en la que s’insta a la Generalitat valenciana i al Ministeri d’Agricultura a “continuar i incrementar les accions que s’estan duent a terme” per al control i erradicació de la plaga del Delottococcus abariae, conegut com a Cotonet de Sud-àfrica, “que és fonamental per a salvar al sector agrícola de la nostra província”.\nEn aquest sentit, es reclama a la conselleria competent en Sanitat Vegetal que “incremente la inversió en la lluita biològica i biotècnica per al control de plagues agrícoles en la Comunitat Valenciana, a més d’instar a la Unió Europea a “incrementar els controls als productes que provenen de països tercers i a equiparar les mesures exigides en l’ús dels productes fitosanitaris”.\nSanti Pérez, portaveu socialista en l’equip de govern, ha destacat que els problemes del Cotonet “venen des de lluny, perquè estem parlant ja de la seua presència en 2009” i que ara amb la Nova Diputació, “malgrat no tindre competències, estem escoltant les cooperatives per a ajudar-los a crear insectaris, a més d’acords amb l’UJI que recullen projectes d’investigació per a combatre les plagues i malalties dels cítrics”.\nPer part seua, Pau Ferrando, de Compromís, ha demanat “respecte a les normatives europees de control fitosanitari i ha assenyalat que “les institucions hem d’actuar amb responsabilitat”. A més, ha recordat que la Conselleria d’Agricultura “ha dedicat més de dos milions d’euros a la contractació i repartiment d’emergència de dispositius per a intensificar la lluita contra la plaga”.\nEn un altre ordre de coses, a pres possessió com a diputat provincial del grup popular Vicente Antonio Rodríguez, que substitueix a Antonio Cases.\nLes Coves de Vinromà obté una subvenció per al servei d’escola matinera


Enquesta CEO: L'independentisme reforçaria la seva majoria al Parlament\nSONDEIG DE LA GENERALITAT\nL'independentisme reforçaria la seva majoria al Parlament, segons el CEO\nCiutadans tornaria a guanyar, Junts per Catalunya i ERC empatarien i la CUP pujaria amb força\nEl 48% dels catalans votarien a favor de la secessió i el 43,7% hi votaria en contra\nBarcelona - Divendres, 11/05/2018 | Actualitzada 12/05/2018 - 13:44\nSi Quim Torra supera el debat d’investidura i es converteix en el nou president de la Generalitat, debutarà amb bones perspectives demoscòpiques per a l’independentisme. L’últim baròmetre del Centre d’Estudis d’Opinió (CEO) de la Generalitat és una injecció de moral per a un secessionisme que fins ara es mostrava moix en espera del desenllaç del bloqueig polític. Segons aquest sondeig, JxCat, ERC i la CUP ampliarien la seva hegemonia al Parlament si se celebressin eleccions ara, i alhora el sí a la independència de Catalunya torna a ser l’opció majoritària davant d’un hipotètic referèndum, malgrat que sense arribar al 50% dels vots.\nTot i la puixança secessionista, Ciutadans guanyaria de nou les eleccions amb entre 33 i 34 diputats (avui en té 36), però l’independentisme aconseguiria mantenir i reforçar la majoria absoluta al Parlament amb entre 70 i 75 escons (ara en té 70). El duel particular entre les forces partidàries de la ruptura amb Espanya es troba en situació d’empat tècnic, però tant JxCat com ERC perdrien pistonada a favor de la CUP, que es dispara. El sondeig reflecteix que JxCat retrocediria a entre 30 i 32 parlamentaris (avui en té 34) i ERC se situaria entre els 29-32 representants (ara en té 32). Els cupaires saltarien de 4 a 11 diputats.\nEls comuns també aconseguirien recuperar-se del cop electoral del desembre i passarien de 8 a 11 escons, malgrat que en vots es mantindrien lleugerament per davant de la CUP. Les altres dues forces constitucionalistes se’n ressentirien: el PSC baixaria de 17 a entre 13 i 15 representants i el PP continuaria en caiguda lliure i podria perdre fins i tot un escó més dels quatre actuals.\nEl treball de camp de l’enquesta es va efectuar a partir de 1.500 entrevistes entre el 7 i el 27 d’abril, és a dir, en plenes negociacions entre JxCat i ERC per intentar desbloquejar la investidura, però molt abans del desenllaç amb el 'pla Torra'. També va coincidir amb la posada en llibertat de Carles Puigdemont a Alemanya i la intenció inicial de la justícia germànica de no extradir-lo pel delicte de rebel·lió.\nEn aquest context, més enllà de les perspectives electorals, el CEO ha tombat de manera molt significativa la balança entre el sí i el no a la independència de Catalunya. Fa menys de tres mesos, el rebuig de la secessió escalava fins al 53,9%, mentre que el suport es precipitava fins al 40,8%. Ara, aquella diferència de 13 punts a favor del no s’ha convertit en 4,3 punts a favor del sí. Segons el baròmetre actual, el 48% dels catalans votarien per la secessió i el 43,7% la rebutjarien.\nÚltimes notícies de Catalunya i Espanya: taula de diàleg Govern-Govern | DIRECTE\nUn avió de l'Acadèmia General de l'Aire cau al mar a La Manga\nFiscal: «Si la Generalitat veia rehabilitats els presos els hauria d'haver donat el tercer grau»\nTemes: Enquestes CEO (Centre d'Estudis d'Opinió) Enquestes electorals\nCoronavirus: Espanya suma 15 infectats després de dos casos més a Madrid | Últimes notícies en DIRECTE\n¿Qui pagarà els costos de les quarantenes pel coronavirus?


venda de venda fora de venda: sac de dormir kelty sine mitja - Ofertes\nREI Outlet Sale: Sac de dormir Kelty Sine mitjà\nEstalvieu el 50 per cent de la bossa de dormir de Kelty Sine durant la venda REI Outlet. La venda finalitza l'11 de novembre, de manera que aconsegueixi-ho abans de desaparèixer.\nEl sac de dormir adequat és fonamental.Et manté càlid, però no massa càlid, i còmode durant tota la nit. I això és exactament el que fa el sac de dormir Kelty Sine. El disseny intel·ligent de la cremallera permet una ventilació completa. Això significa que és més fàcil que mai trobar la temperatura perfecta per a la presa d’ensopi. I, per un temps limitat, el seu 50 per cent de descompte.\nTambé podeu obtenir un 25% addicional d’engranatges de Smartwool, Patagonia, Smith i molt més. Assegureu-vos de veure tota la venda per a tota la selecció.\nBossa de dormir Kelty Sine 35 - Home: 121 $ (50% de descompte)\nQualsevol persona que busqui un versàtil, sac de dormir tot hauria de fer una ullada a la Kelty Sine. El DriDown de 800 paquets us mantindrà calents quan cau el mercuri. I l’acabat resistent a l’aigua resisteix la humitat, que ajuda a mantenir l’alçada i la calor. El més destacable són les cremalleres en diagonal. No només això dóna l’opció de ventar-se a la part superior, sinó que podeu obrir completament la caixa del peu. No hi ha nits més caloroses i suades al sac de dormir.\nesquís subterranis de muntanya rocosa\nEl Sine també se sent molt bé contra la pell nua. Tal com va observar el nostre tester durant la revisió, 'Mentir al Sine, em va impressionar el suau que era. El teixit de níquel de 20 deniers de 20 deniers se sent luxós i fresc al tacte, igual que els llençols amb un fil molt alt.\nI si esteu buscant una bossa de clima més fred, el Kelty Sine 20 ja està disponible a la venda. També podeu puntuar una gamma de sacs de dormir termals a un 40 per cent de descompte. Tant si esteu omplint el vostre armari com si feu alguna compra anticipada de vacances, el temps és necessari per aconseguir un acord amb un bon equip.\nVegeu la bossa de dormir Kelty Sine 35\nAquesta setmana, les millors ofertes d’equips a l’aire lliure destaquen una motxilla Fjallraven, unes sabatilles Salomon i molt més. Llegeix més…\nminorista paddlesports 2017\nMSR WindBurner Duo Review: dues vegades el volum, la mateixa velocitat de ebullició


UP presenta recurs contra la decisió del Ministeri de reduir les noves autoritzacions de vinya | RTVVilafranca\nPer Unió de Pagesos, el nou sistema d’autoritzacions de noves plantacions de vinya suposa una pèrdua del potencial productiu i impedeix la millora de la competitivitat per al sector.\nEl Ministeri d’Agricultura ha establert noves plantacions de vinya el 2022, equivalent només al 0,1% de la plantada de vinya amb data de 31 de juliol de l’any passat. A tot l’Estat, seran més de 40.000 les hectàrees que s’hauran deixat d’estar a disposició per a noves plantacions, ja que el Ministeri, des del 2016, ha decidit no repartir fins l’1% anual de la superfície plantada, com permet la Unió Europea. Per al sindicat, el nou sistema d’autoritzacions de noves plantacions de vinya suposa una pèrdua del potencial productiu i impedeix la millora de la competitivitat per al sector, tant dels viticultors professionals com dels joves que s’hi incorporen. Ho explica el responsable nacional del sector de la vinya i el vi d’Unió de Pagesos, Josep Marrugat.\nLa superfície de noves plantacions que s’ha anat aprovant any rere any a l’Estat es basa en les recomanacions de la Interprofessional del Vi d’Espanya per evitar riscos d’oferta excessiva basats en informes i anàlisis sobre les perspectives de mercat, previsions de l’impacte de les noves superfícies que entrarien en producció i dels drets de plantació i autoritzacions concedides sense exercir.\nEl sindicat considera que el repartiment de noves plantacions entre les diferents comunitats és desequilibrat, i que la resolució que ha recorregut no té en compte l’entrada, en determinades DO, d’autoritzacions de replantació deslocalitzades d’altres àrees a les quals es van generar. És per això que presenten el recurs.\nEn aquest sentit, Unió de Pagesos també ha demanat, en el recurs, al Ministeri que faci públics aquests informes. Amb el recurs presentat, el sindicat també reivindica la necessitat que el sector tingui capacitat de prendre les seves decisions pel que fa a la política vitivinícola.\nJosep Marrugat, noves autoritzacions, Unió de Pagesos


Brussel·les planteja que Espanya rebi 21.300 milions per fer front als ERTO - Regió7\nBrussel·les planteja que Espanya rebi 21.300 milions per fer front als ERTO\nL'anunci arriba després del procés de consultes de la UE amb els estats que han requerit l'ajuda\n24·08·20 | 23:02\nUrsula von der Leyen saluda el president del Consell, Charles Michel reuters\nLa Comissió Europea va proposar ahir que Espanya rebi un préstec de 21.300 milions d'euros en el marc de el fons europeu contra la desocupació, conegut com SURE per les sigles en anglès, per fer front als ERTO i altres mesures excepcionals posades en marxa per la pandèmia de coronavirus.\nEspanya serà el segon estat membre que es beneficiarà més d'aquest instrument, només darrere d'Itàlia, amb 27.400 milions, segons la proposta publicada per Brussel·les, que ara haurà de ser debatuda i adoptat pel Consell.\nLa idea és que 15 països de la UE disposin de 81.400 milions d'aquest instrument. D'aquesta manera, Bèlgica rebrà 7.800 milions, Bulgària, 515, Txèquia, 2.000, Grècia, 2.700, Croàcia, 1.000. Així com Itàlia 27.400 milions, Xipre, 479, Letònia, 192, Lituània, 602, Malta, 244, Polònia, 11.200, Romania, 4.000, Eslovàquia, 631, i Eslovènia, 1.100 milions. Portugal i Hongria també han presentat sol·licituds formals però aquestes segueixen sota estudi de la Comissió.\nSegons la seva presidenta, Ursula von der Leyen, aquesta proposta marca un important pas per salvar els llocs de treball i el suport vital. «Només quatre mesos després que proposés la seva creació, la Comissió planteja concedir 81.400 milions sota l'instrument SURE per ajudar a protegir els lloc de treball i els treballadors afectats per la pandèmia», va valorar.\nPer a la conservadora alemanya, el fons europeu d'atur és un «símbol de solidaritat» davant d'una crisi sense precedents i la mostra que Europa està «compromesa» amb protegir els seus ciutadans. El SURE disposa, en termes globals, de 100.000 milions d'euros i va ser concebut per Brussel·les enmig de la pandèmia per «donar suport als règims nacionals de reducció del temps de treball o mesures similars». En roda de premsa, una portaveu de la Comissió no va detallar en quin termini poden rebre els estats membre aquesta ajuda, si bé va recordar que queden per signar les garanties bilaterals amb alguns països.


Participació de la Laura Heredia a la Olimpíada Juvenil a Buenos Aires - Federació Catalana de Pentatló Modern\nInici > Notícies > Altres Notícies > Participació de la Laura Heredia a la Olimpíada Juvenil a Buenos Aires\nSemblava que ho teníem molt lluny però ja ha arribat, ahir dilluns la pentatleta catalana Laura Heredia i el nostre Director Tècnic, Pedro Pérez, van iniciar el seu viatge per la participació en els esperats Jocs Olímpics de la Joventut que es portarà a terme a Buenos Aires.\nAhir van arribar a Madrid on els van rebre els membres del COE per tal de sortir tots els classificats espanyols junts, un total de 87 esportistes i 44 tècnics i oficials. Allà els van fer arribar tota la informació i documentació necessària per a la seva estança i participació en els Jocs.\nAquest matí ja han iniciat el seu viatge a Buenos Aires des de Madrid i els espera un dia dur i llarg fins que puguin arribar a la Residencia Olímpica, però la il·lusió pot amb tot.\nCom ja sabeu i sinó, us ho recordem, en el nostre esport, el Pentatló Modern, cada país té una quota màxima de participació d’un noi i una noia. Nosaltres, fins a últim moment vam mirar de classificar a Oriol Rutllan que tot i ser més jove, tenia possibilitats però lamentablement finalment no va ser possible.\nLa competició de Pentatló s’inicia el dia 12 amb la competició individual. Els dies 14 i el 16, tindrà lloc la prova de relleus mixt.\nFins al dia de la competició, hauran de continuar amb la seva preparació per arribar en les millors condicions i poder assolir la fita que tots desitgem, pódium en una Olimpíada.\nLaura, des de aquí et volem donar tot el suport i et desitgem tota la sort i força possible per assolir-ho. Tu pots!\nSi voleu viure l’Olimpíada i acompanyar als nostres esportistes, ho podeu fer al web, www.olympicchannel.com\n← Resultat Campionat del Món de…\nPrimera jornada des dels Jocs… →


Bloc de muntanya: L'Aiguaneix d'Alinyà\nMirant cap a l'Alzina d'Alinyà des del Camí Ral\nRecentment, l'Editorial Alpina ha tret un nou mapa, anomenat Muntanya d'Alinyà que abasta una zona molt interessant del Prepirineu, al sud de l'Alt Urgell. És aquí on Caixa Catalunya té la propietat de la finca privada més gran de Catalunya (5350 ha) i hi ha dedicat recursos per a la seva conservació com espai natural. També s'han adobat camins i s'ha establert un seguit d'itineraris de descoberta.\nTot plegat, ha estat per a mi una descoberta. Així que aquests darrers dies he descarregat la descripció dels 14 els itineraris que s'han creat (cal anar aquí i al menú de l'esquerra demanar "Medi Ambient"/"Espais en propietat" i fer clic a "Muntanya d'Alinyà en el mapa que apareix) i n'he buscat un que em servís d'excursió per avui.\nAixí que ens hem plantat a Alinyà amb el cotxe (mitja horeta des de La Seu) i des d'allà mateix hem seguit l'itinerari 2, amb sortida i arribada al mateix punt i que en cosa de dues hores i quart ens ha portat a veure la font més important de la zona, l'Aiguaneix, a seguir un tram del Camí Ral i a baixar pel camí de l'Estret.\nMirant cap a la vall del Segre i Boumort, des del Camí Ral\nUna bonica excursió matinal que espero serà la primera d'unes quantes per la zona.\nEl track GPS de l'itinerari, tal i com el vam fer nosaltres, el podeu descarregar d'aquí.\nEtiquetes de comentaris: a peu, Alt Urgell, muntanya\nLAIA 30 de setembre de 2010 a les 14:11\nSuposo que sou molt conscients que quan un paratge comença a ser freqüentat acostuma a perdre gran part del seu encant, doncs per on passa la societat en general, i també molts excursionistes en particular, es malmet (que dir-vos, llaunes, paper culé, kleenex, arrancar plantes perquè fan gràcia, etc...). Espero sigueu prudents a l'hora de donar a conèixer aquest indret. Feia falta un mapa de la zona, però no sé si els beneficis seran superiors als perjudicis. Freqüento i estimo aquest paratge des de fa molts anys, hi estic lligada pels meus orígens, gaudiu-ne però anuncie-lo discretament, a aquells que de veritat estimen la muntanya !!!\njagusti1 30 de setembre de 2010 a les 20:26\nAixò que comentes és un dilema típic de l'excursionisme. Convé donar a conèixer llocs, amb el risc de malmetre'ls, o millor els mantenim secrets per tal de protegir-los?\nPersonalment, penso que s'ha anat millorant el respecte per la natura i que els llocs ja no es degraden tant com fa uns anys. També és veritat que hi ha molta gent per la muntanya i l'aglomeració sempre malmet en certa mesura camins i llocs.\nEn qualsevol cas, a la Muntanya d'Alinyà els itineraris han estat muntats pels propietaris (la fundació de Caixa Catalunya) i se n'ha fet una senyalització "in situ" per al gaudi de tothom.\nPenso que conèixer el nostre patrimoni comú ens fa més conscients de com n'és de valuós.


Els professors de Galícia aprenen a educar el talent emprenedor\nQuè és el talent emprenedor? Podem aprendre a emprendre? Aquestes són dues de les preguntes que s’han plantejat avui a una vintena de professors de Galícia que ha assistit a la primera de les tres sessions incloses en la formació “Aprendre a emprendre: com educar el talent emprenedor” que s’ha celebrat al Centre Autonòmic de Formació i Innovació de Santiago de Compostel·la amb el suport de la Conselleria d’Educació de Galícia i el desenvolupament pedagògic del projecte de la Fundació Trilema. Amb aquesta formació, els professors han tornat durant unes hores als pupitres per aprendre a incorporar en el currículum dels seus alumnes la competència emprenedora.\nL’impuls de la competència emprenedora és precisament el fil conductor del curs on es posa l’accent en no confondre el talent emprenedor amb el talent empresarial. Segons s’explica en l’argumentari del curs, “no tots els alumnes crearan en un futur una empresa. Això no obstant, tots hauran d’emprendre en la seva vida personal i laboral, hauran d’innovar i buscar noves respostes. Per això hauran de tenir un talent emprendre”. En la primera jornada de la formació, els assistents han participat en dinàmiques de grup on han compartit la seva experiència i han aportat idees per no tenir por al canvi, impulsar l’esperit crític o la creativitat personal.\nUn cop finalitzin les sessions formatives a Galícia el pròxim 23 de gener, els docents tindran l’oportunitat de posar en pràctica tot el que han après als seus centres educatius on impulsaran un projecte d’emprenedoria que hauran d’avaluar, amb el suport de l’equip formador. El programa, a més, inclou una jornada de bones pràctiques que se celebrarà el 25 de maig on els docents posaran en comú els projectes que han impulsat a les aules.\nEl programa Educar el Talent Emprenedor persegueix el repte d’introduir la competència d’Aprendre d’Emprendre en la pràctica ordinària dels docents i així configurar autèntiques Escoles Emprenedores en les quals l’emprenedoria sigui un cinquè pilar en l’educació com ja ho són les competències d’Aprendre a Conèixer, Aprendre a Fer, Aprendre a Ser i Aprendre a Conviure. Després de passar per Galícia, la formació que ajuda els professors a aprendre a educar el talent arribarà a Toledo els dies 15 i 16 de febrer. Inscripcions aquí.